EkBass/fiwiki-20250220-pages-articles huggingface dataset:
Blair Walsh

Blair Richard Walsh (s. 8. tammikuuta 1990 Boca Raton, Florida) on yhdysvaltalainen amerikkalaisen jalkapallon pelaaja, pelipaikaltaan potkaisija. Hän on pelannut kuusi kautta NFL-liigassa. Tällä hetkellä hänellä ei ole sopimusta minkään seuran kanssa. Georgian yliopistossa yliopistojalkapalloa pelannut Walsh varattiin vuoden 2012 NFL:n varaustilaisuudessa. Hänet valittiin heti tulokaskaudellaan NFL:n tähdistöotteluun Pro Bowliin. Walsh pelasi Minnesotassa viisi kautta. Kauden 2015 pudotuspeleissä Walsh potkaisi ohi ottelun ratkaisuhetkellä ja joukkue putosi jatkosta. Kaudella 2016 hän pelasi epävarmasti ja Vikings vapautti hänet pelaajasopimuksesta. Walsh siirtyi kaudeksi 2017 Seattle Seahawksiin. Hän pelasi kohtalaisesti, mutta runkosarjan päätösottelussa hän potkaisi jälleen ratkaisutilanteessa ohi ja Seattle jäi häviön vuoksi pudotuspelien ulkopuolelle. Walsh ei saanut jatkosopimusta Seattlesta. ==Lähteet== Luokka:Yhdysvaltalaiset amerikkalaisen jalkapallon pelaajat Luokka:Vuonna 1990 syntyneet Luokka:Elävät henkilöt
Valentin Giraud Moine

Valentin Giraud Moine (s. 23. tammikuuta 1992 Gap) on ranskalainen alppihiihtäjä, joka edustaa Equipe Compétition Champsaur -seuraa. Alppihiihdon maailmancupissa Giraud Moine kilpaili ensimmäisen kerran Lake Louisessa marraskuussa 2013. Ensimmäiset maailmancupin pisteensä hän saavutti Val Gardenan supersuurpujottelussa joulukuussa 2013 oltuaan 26:s. Ensimmäisen palkintosijansa hän saavutti oltuaan toinen Kvitfjellin syöksylaskussa maaliskuussa 2016. Tätä ennen hän oli sijoittunut maailmancupissa parhaimmillaan 12:nneksi Jeongseonin supersuurpujottelussa helmikuussa 2016. Hän sijoittui toiseksi Kitzbühelin syöksylaskussa tammikuussa 2017. Nuorten MM-kilpailuissa 2013 Giraud Moine saavutti pronssia syöksylaskussa. == Lähteet == Luokka:Ranskalaiset alppihiihtäjät Luokka:Vuonna 1992 syntyneet Luokka:Elävät henkilöt
Magnus Alopaeus (professori)

Magnus Alopaeus (17. syyskuuta 1775 Porvoo – 4. toukokuuta 1843 Askola) oli suomalainen opettaja ja pappi, joka sai professorin arvon. Alopaeuksen vanhemmat olivat Porvoon piispa Magnus Jacob Alopaeus ja Ulrika Jusléen. Hän tuli ylioppilaaksi 1791 ja julkaisi opinnäytteenään tutkimuksen Porvoon kaupungin historiasta. Maisteriksi hänet vihittiin 1795. Vuonna 1797 hänestä tuli matematiikan dosentti, 1802 hän siirtyi Porvoon lukioon apuopettajaksi ja 1804 matematiikan lehtoriksi. Papiksi Alopaeus vihittiin 1811 ja hänestä tuli veljensä Pehr Alopaeuksen jälkeen Porvoon tuomiorovasti, kun tämä siirtyi isä Magnus Jacob Alopaeuksen jälkeen Porvoon piispaksi. Alopaeus oli itse kolmesti ehdolla piispan virkaan, mutta ei tullut valituksi. Hän erosi tuomiorovastin virastaan 1839 ja ryhtyi maanviljelijäksi Askolassa. Alopaeus, joka toimi Porvoon valtiopäivillä pappissäädyn sihteerinä, sai tehtävästä tunnustukseksi professorin arvonimen. Vuonna 1817 hänestä tuli myös teologian kunniatohtori. Alopaeus oli aktiivinen historian tutkija, joka keräsi erityisesti Porvoon hiippakuntaa ja sen oppilaitoksia koskevaa aineistoa. Osa tutkimustuloksista julkaistiin Adolf Neoviuksen teoksessa Ur Finlands historia. Publikationer ur de alopaeiska papperen(1889–1895). Viitattu 25.12.2020. == Lähteet == ==Katso myös== *Alopaeus -suku Luokka:Suomalaiset historioitsijat Luokka:Suomalaiset opettajat Luokka:Suomen evankelis-luterilaisen kirkon papit Luokka:Suomalaiset professorin arvonimen saaneet Luokka:Vuonna 1775 syntyneet Luokka:Vuonna 1843 kuolleet
Kirjovaraani

Kirjovaraani (Varanus varius) on Australiassa elävä varaanilaji. Kirjovaraani on toiseksi suurin varaanilaji Australiassa, sitä suurempi on vain suurvaraani. Ne voivat kasvaa jopa 2,1 metrin pituisiksi jos pituus lasketaan päästä häntään. Kirjovaraanin häntä on 1,5 kertaa suurempi kun sen pää ja ruumis. Suurin paino on 20 kiloa, mutta useat yksilöt ovat kuitenkin kevyempiä. Ne ovat aktiivisimmillaan syyskuusta toukokuuhun, mutta eivät ole aktiivisia viileämmällä säällä ja suojautuvat kylmältä puunkoloihin tai kaatuneiden puiden ja suurten kivien alle. Luokka:Varaanit
Ohionhevoskastanja

Ohionhevoskastanja (Aesculus glabra) on pohjoisamerikkalainen lehtipuu. Se on yleensä alle kymmenen metriä korkea, mutta voi kasvaa jopa yli 20-metriseksi. Sen lehdissä on viisi lehdykkää ja ne puhkeavat aikaisin keväällä yhtenä ensimmäisistä lehtipuista. Puu saa myös syysvärin ja pudottaa lehtensä aikaisin. Kukinnot ovat kellanvihreitä, 10–15 cm korkeita ja yksittäinen kukka noin 2,5 cm leveä. Yksittäinen, myrkyllinen siemen kasvaa piikkiseen vaaleanruskeaan hedelmään. Ohionhevoskastanja puhkeaa lehteen aikaisin keväällä ja sen kellanvihreät kukkatertut ilmestyvät esiin. Nämä kukat eivät ehkä ole yhtä näyttäviä kuin balkaninhevoskastanjan kukat, sillä ne pysyvät usein suljettuina. Ohionhevoskastanja saa kuitenkin ansaitsemansa huomion syksyllä, kun sen lehdet muuttuvat liekehtivän oranssiksi ja tekevät siitä todellisen koristeellisen näyn. Ohionhevoskastanjan paksu, korkkimainen kaarna ja kukat erittävät epämiellyttävää hajua, joka toimii varoituksena puun myrkyllisyydestä. Pohjoisamerikassa alkuperäisasukkaat ovat aikoinaan hyödyntäneet puun myrkyllisiä, piikkikuorisia siemeniä ja juuria kalastuksessa. He heittivät siemeniä lampeen, mikä sai kalat tainnuttumaan ja mahdollisti niiden noutamisen vedestä paljain käsin. == Lähteet == == Aiheesta muualla == *Arboretum Mustila: Ohionhevoskastanja (Aesculus glabra) *Puutarha.net: Ohionhevoskastanja (Aesculus glabra) *ITIS: Aesculus glabra *United States Department of Agriculture (USDA): Aesculus glabra *Ohio Buckeye (Aesculus glabra) Luokka:Hevoskastanjat
Kultakissat

Kultakissat (Catopuma) on kissaeläinten suku, johon kuuluu kaksi pienikokoista lajia, borneonkissa (C. badia) ja aasiankultakissa (C. temminckii). Molemmat ovat yleensä punaruskeita, ja niillä on tummempia merkkejä päässä. Molemmat lajit elävät metsäisissä ympäristöissä Kaakkois-Aasiassa, ja borneonkissa elää nimensä mukaisesti Borneon saarella. Aiemmin on ajateltu, että nämä kaksi lajia ovat saman eläimen alalajeja, mutta viimeaikainen geneettinen analyysi on vahvistanut, että ne ovat todellakin erilliset lajinsa. Nisäkäsnimistötoimikunnan ehdotus suvun uudeksi suomenkieliseksi nimeksi on aasiankissat. == Lähteet == Luokka:Kissaeläimet
.357 Magnum

.357 Magnum on vuonna 1934 esitelty patruunatyyppi. Patruuna perustuu Smith & Wessonin aikaisempaan .38 Special -patruunaan. Sen suunnittelivat Elmer Keith, Phillip B. Sharpe ja D. B. Wesson. ==Lähteet== == Aiheesta muualla == 357
Disco Love

Disco Love on brittiläis-irlantilaisen The Saturdays -tyttöbändin kappale heidän neljänneltä, Living for the Weekend -studioalbumiltaan. Kappaleen sekä sanoitti että tuotti islantilainen StopWaitGo-tuotantotiimi ja se julkaistiin albumin neljäntenä singlenä 4. lokakuuta 2013. Singleä myytiin ensimmäisellä viikolla 51 690 kappaletta, ja se sijoittui Britannian singlelistan 5. sijalle. ==Kappalelista== Digitaalinen lataus * 1. "Disco Love" – 3:14 Remix EP - Digitaalinen lataus * 1. "Disco Love (Wideboys Radio Edit)" – 3:21 * 2. "Love Come Down" – 3:32 * 3. "On the Radio" – 3:51 * 4. "Disco Love (StarLab Disco Radio Edit)" – 3:53 ==Listasijoitukset== Listat (2013) Sija Eurooppa (Billboard Euro Digital Songs) 10 Unkari (Rádiós Top 40) 18 Irlanti (IRMA) 9 Skotlanti (Official Charts Company) 4 Slovakia (IFPI) 74 Britannia (Official Charts Company) 5 ==Lähteet== Luokka:Brittiläiset popkappaleet Luokka:Irlantilaiset popkappaleet Luokka:Vuoden 2013 kappaleet
TSNEH (Tykkään susta niin että halkeen)

TSNEH (Tykkään susta niin että halkeen) tai joskus pelkkä TSNEH on suomalaisartisti Juha Tapion kappale hänen yhdeksänneltä, Lapislatsulia- nimiseltä studioalbumilta. Kaiku Recordings julkaisi kappaleen 30. elokuuta 2013. Artisti itse on paljastanut kappaleen nimen "TSNEH" tulleen hänen faneiltaan. Kappale on sijoittunut parhaimmillaan latauslistalla neljänneksi ja ollut radioiden toiseksi soitetuin kappale. == Kappaleet == # == Listasijoitukset == Lista Paras sijoitus Suomen virallinen singlelista – Suomen virallinen latauslista 4 Radiolista 2 == Lähteet == Luokka:Vuoden 2013 kappaleet Luokka:Juha Tapion kappaleet
Naamiohuntulavastaja

Naamiohuntulavastaja (Sericulus aureus) eli aiemmalta nimeltään tulihuntulavastaja on lavastajien heimoon kuuluva varpuslintu. ==Levinneisyys== Naamiohuntulavastajaa tavataan Indonesiassa ja Papua-Uudessa- Guineassa. Lajin ei uskota olevan vaarassa, ja se on luokiteltu elinvoimaiseksi.Naamiohuntulavastajan elinympäristöä ovat metsät. Koiraat houkuttelevat naaraita sinisillä esineillä koristelluilla risurakennelmilla.. ==Lähteet== Luokka:Lavastajat (linnut)
Liekkihuntulavastaja

Liekkihuntulavastaja (Sericulus bakeri) on lavastajien heimoon kuuluva varpuslintu. ==Levinneisyys== Liekkihuntulavastajaa tavataan Adelbertin vuoristossa Papua-Uudessa-Guineassa. Sen levinneisyysalue on pieni, mutta laji on suhteellisen yleinen sopivissa elinympäristöissä, joten laji on luokiteltu silmälläpidettäväksi. Liekkihuntulavastajan kannaksi on arvioitu 3 500–15 000 yksilöä. ==Lähteet== Luokka:Lavastajat (linnut)
Oscar Bomanson

Karl Oscar Bomanson (9. syyskuuta 1869 Saltvik – 29. elokuuta 1938 Saltvik) oli suomalainen arkkitehti.Kuolleita, Helsingin Sanomat, 31.08.1938, nro 233, s. 7, Kansalliskirjaston digitaaliset aineistot Bomansonin vanhemmat olivat tilanomistaja Johan Oskar Bomansson (1838–1906) ja Maria Wilhelmina Gottberg. Hän pääsi ylioppilaaksi yksityisesti Ruotsalaisesta normaalilyseosta 1890 ja valmistui 1895 arkkitehdiksi Polyteknillisestä opistosta. Bomanson toimi arkkitehtina Helsingissä vuoteen 1919 saakka, oli jonkin aikaa Teollisuudenharjoittajain paloapuyhdistyksen tarkastajana ja kuului Kulosaaren huvilakaupungin luoneen Brändö Villastad osakeyhtiön perustajiin. Bomanson toimi useita vuosia Oy Kulosaaren huvilakaupungin puheenjohtajana. Hän perusti vuonna 1898 yhdessä arkkitehtien Bertel Jungin ja Waldemar Andersinin kanssa arkkitehtitoimiston, jossa Jung toimi aina vuoteen 1913 asti ja Andersin vuoteen 1904 saakka. Bomanson suunnitteli useita jugend-tyylisiä rakennuksia 1900-luvun alkuvuosikymmeninä yhdessä Bertel Jungin kanssa. Bomanson muutti vuonna 1919 Ahvenanmaalle ja oli siellä muutamia vuosia maakuntapäivien jäsenenä ja toisena varapuhemiehenä. Hän kuului myös Ahvenanmaan maakuntalautakuntaan ja oli varamaaneuvoksena. Lisäksi Bomansson oli Pohjoismaiden Yhdyspankin Maarianhaminan-konttorin valvojana ja kotikuntansa Saltvikin kunnanvaltuuston puheenjohtajana. Bomanson omisti Kvarnbon maatilan syntymäkunnassaan Saltvikissä. == Suunnittelutöitä == * Commercen talo, Tampere 1899 (Bertel Jungin ja Waldemar Andersinin kanssa) * Maarianhaminan kylpylähotelli 1900, tuhoutui tulipalossa helmikuussa 1916 (Lars Sonckin ja Bertel Jungin kanssa) * Asuinkerrostalo Lilla Olofsborg Kauppiaankatu 5 - Katajanokankatu 2, Helsinki 1906 (Bertel Jungin kanssa) * Asuinkerrostalo Johanneksentie 4, Helsinki 1906 (Bertel Jungin kanssa) * Asuinkerrostalo Iso Roobertinkatu 1 - Yrjönkatu 6, Helsinki 1907 (Bertel Jungin kanssa) * Asuinkerrostalo Punavuorenkatu 1, Helsinki 1907 (Bertel Jungin kanssa) * Asuinkerrostalo Johanneksentie 6, Helsinki 1908 (Bertel Jungin kanssa) * Kallion kansakoulu, Helsinki 1910 (Bertel Jungin kanssa) * Asuinkerrostalo Satamakatu 4 - Kanavaranta 15, Helsinki 1913 (Bertel Jungin ja Dag Englundin kanssa) * Asuintalo Trollius Rehbinderintie 1 - Laivurinkatu 4-6, Helsinki 1914 * Mariankatu 13a - Kirkkokatu 7, Helsinki 1914 == Lähteet == * * Korttelit.fi: Oscar Bomanson * Geni.com: Karl Oskar Bomanson (1869–1938) * Rakennustaiteellista nostalgiaa vihkossa, Ålands Posten Frimärken 1/2012 (Maarianhaminan kylpylähotelli) * Koskesta voimaa -sivusto: Commercen talo == Viitteet == Luokka:Suomalaiset arkkitehdit Luokka:Ahvenanmaalaiset poliitikot Luokka:Saltvikin kunnanvaltuutetut Luokka:Vuonna 1869 syntyneet Luokka:Vuonna 1938 kuolleet
Clevelandin taidemuseo

Clevelandin taidemuseo on taidemuseo Yhdysvaltojen Ohion osavaltiossa Clevelandin kaupungissa. Museo on perustettu vuonna 1913 ja avattu vuonna 1916. Vuosikymmenten kuluessa se on saanut useita suuria testamenttilahjoituksia, joiden avulla museo on voinut kartuttaa kokoelmiaan. Clevelandin taidemuseo on Yhdysvaltojen ainoa suuri museo, jonka peruskokoelmiin pääsee tutustumaan ilmaiseksi. Museon kokoelmissa on 45 000 esinettä kuuden tuhannen vuoden ajalta. Museon edessä on valos Auguste Rodinin tunnetuimmasta teoksesta Ajattelija. Eräs protestoija vaurioitti sitä vuonna 1970, ja patsas päätettiin jättää korjaamatta. File:Springtime art museum.jpg File:Cleveland Museum of Art - lagoon with statue.jpg File:Cleveland Museum of Art Breuer Entrance.jpg == Lähteet == == Aiheesta muualla == Luokka:Clevelandin rakennukset ja rakennelmat Luokka:Ohion museot Luokka:Yhdysvaltain taidemuseot
Commercen talo

Commercen talo on Tampereella Hämeenkadun varrella ja Keskustorin laidalla niin kutsutulla Jugendtorilla sijaitseva viisikerroksinen asuin- ja liiketalo, joka on valmistunut vuonna 1899. Tyylisuunnaltaan varhaisjugendia edustavan talon suunnitteli helsinkiläinen arkkitehtitoimisto Andersin, Jung ja Bomanson (arkkitehdit Bertel Jung, Waldemar Andersin ja Oscar Bomanson). Talon nimi tulee ranskan kielen kauppaa tarkoittavasta sanasta. Rakennuksessa toimi pitkään vuonna 1907 perustettu Hotelli Central. Hotellin nimi vaihtui myöhemmin Centrumiksi. Commercen kulmaliikehuoneistossa toimi vuoteen 1983 saakka Ensimmäinen apteekki (aluksi silloisen oikeinkirjoituksen mukaisesti Ensimäinen Apteekki) ja sen jälkeen paikalle avattiin 14. joulukuuta 1984 Suomen ensimmäinen McDonald’sin hampurilaisravintola. Lyhyen aikaa, 1983–1984, tiloissa toimi Burger King. Toukokuussa 2010 talossa oli uhkaava tulipalo, joka sai alkunsa McDonald’s-ravintolan rasvankeittimestä. Palon korjaustyöt kestivät kaksi vuotta ja McDonald’s avattiin uudelleen keväällä 2012. McDonald’s sulki ravintolan syksyllä 2015 ja alkuvuonna 2016 hampurilaisketju Friends & Brgrs otti tilat käyttöönsä. Commercen talo on suojeltu asemakaavalla vuonna 1999. == Lähteet == Luokka:Tampereen suojellut rakennukset Luokka:Tampereen asuinrakennukset Luokka:Tampereen liikerakennukset Luokka:Tampereen nähtävyydet Luokka:Suomen 1800-luvulla rakennetut rakennukset ja rakennelmat Luokka:Nalkala
Martin L. Davey

Martin Luther Davey (25. heinäkuuta 1884 – 31. maaliskuuta 1946) oli yhdysvaltalainen poliitikko ja Ohion osavaltion kuvernööri vuosina 1935-1939. == Elämäkerta == Davey kasvoi vaatimattomissa oloissa. Hänen isällään, joka oli oppinut lukemaan vasta aikuisena, oli puiden leikkaukseen erikoistunut yritys. Valmistuttuaan koulusta Davey työskenteli isänsä yrityksessä. Vuonna 1913 hänestä tuli Kentin pormestari. Davey oli demokraattien edustajana alahuoneessa useita kertoja 1920-luvulla, ja vuonna 1928 hän pyrki Ohion kuvernööriksi, mutta hävisi. Vuonna 1934 hän tuli valituksi. Kuvernöörinä ollessaan hän oli jatkuvasti hankauksissa sekä Ohion osavaltionparlamentin että presidentti Rooseveltin kanssa. Terästyöläisten lakon aikana kesäkuussa vuonna 1937 kuvernööri Davey lähetti kansalliskaartin Youngstownin alueelle ja julisti alueelle poikkeustilan. Poliitikon uransa ohella Davey toimitti radio- ohjelmia vuosikausien ajan. == Lähteet == Luokka:Ohion kuvernöörit Luokka:Vuonna 1884 syntyneet Luokka:Vuonna 1946 kuolleet
Tempon talo

Tempon talo on Tampereen Nalkalassa osoitteessa Hämeenkatu 15 sijaitseva kuusikerroksinen asuin- ja liiketalo, joka on valmistunut vuonna 1939. Talo on saanut nimensä rakennuksessa yli 30 vuoden ajan toimineen tavaratalo Tempon mukaan. Funktionalismia edustavan rakennuksen suunnitteli arkkitehti Bertel Strömmer. Tempon talon paikalla oli alkuaan vuonna 1889 rakennettu kaksikerroksinen Sumeliuksen palatsi. Tempon talossa oli sen valmistuessa katutasossa Tempon tavaratalon myymälä, toisessa kerroksessa konttorihuoneistoja ja ylemmissä kerroksissa yhteensä 27 asuinhuoneistoa. Tempon tavaratalo avattiin 20. maaliskuuta 1939, ja tavaratalo toimi paikalla aina 1970-luvun alkuun saakka. Myöhemmin tiloissa oli pitkään Postipankin ja myöhemmin Leonian konttori. Nykyään talossa sijaitsee mm. kuntoutuslaitos Verven toimipaikka, Fazerin kahvila sekä Asianajotoimisto Tempo.Tempo avataan Tampereella maanantaina maaliskuu 20 p:nä klo 14, Aamulehti, 19.03.1939, nro 76, s. 3, Kansalliskirjaston digitaaliset aineistot Rakennus on suojeltu asemakaavalla vuonna 1995. == Lähteet == * Koskesta voimaa -sivusto: Tempon talo ===Viitteet=== == Aiheesta muualla == * Tampereen uutta keskustaa. Johtaja John Nylundin liike- ja asuntotalo, jota lähiaikoina ryhdytään rakentamaan Hämeensillan korvaan, Aamulehti, 13.03.1938, nro 70, s. 4, Kansalliskirjaston digitaaliset aineistot Luokka:Tampereen suojellut rakennukset Luokka:Tampereen asuinrakennukset Luokka:Tampereen liikerakennukset Luokka:Bertel Strömmerin suunnittelemat rakennukset Luokka:Nalkala
George Hoadly

George Hoadly (31. heinäkuuta 1826 − 26. elokuuta 1902) oli yhdysvaltalainen poliitikko ja Ohion osavaltion kuvernööri vuosina 1884−1886. Hoadly opiskeli Harvardin yliopistossa oikeustiedettä yhden vuoden ajan. Sen jälkeen hän perusti toimiston Cincinnatiin ja hakeutui julkishallinnollisiin tehtäviin. Hänen kuvernöörikaudelleen osui kaivosmiesten lakko ja mellakka oikeussalissa. Hän pyrki toiselle kaudelle mutta ei päässyt. Sen sijaan hän muutti New Yorkiin jatkamaan toimintaansa lakimiehenä. == Lähteet == Luokka:Ohion kuvernöörit Luokka:Vuonna 1826 syntyneet Luokka:Vuonna 1902 kuolleet
Sumeliuksen talo

Sumeliuksen talo on Tampereella Keskustorin itälaidalla sijaitseva nelikerroksinen asuin- ja liiketalo, joka on valmistunut 1901. Jugendtyylisen talon suunnitteli arkkitehtitoimisto Grahn, Hedman & Wasastjerna, ja sen rakennuttaja oli kauppias, myöhemmin vuorineuvos Gösta Sumelius. Gösta Sumeliuksen isä kauppias Gustaf Oskar Sumelius perusti 1859 Tampereelle vähittäis- ja tukkukauppaa harjoittaneen liikkeensä. Liike muutti 1870 Tampereen Kauppatorin (nykyinen Keskustori) varrella sijainneeseen yksikerroksiseen puutaloon. Sumeliuksen liike siirtyi vuonna 1884 harjoittamaan yksinomaan tukkukauppaa. Vuonna 1889 valmistui Sumeliuksen kauppatalon viereiselle tontille Tammerkosken rantaan kaksikerroksinen Sumeliuksen palatsi Sumeliuksen perheen asuintaloksi. Nykyinen Sumeliuksen talo valmistui vuonna 1901 uudeksi liiketaloksi torin varteen entisen puutalon paikalle. Sumeliuksen talo on suojeltu asemakaavalla vuonna 1995. Kirjallisuudessa Sumeliuksen talo on esiintynyt Kalle Päätalon Pato murtuu -romaanissa, kun hän oli rakennusmestarina talon katon korjaustyössä vuonna 1954. == Lähteet == * ===Viitteet=== == Aiheesta muualla == Luokka:Tampereen suojellut rakennukset Luokka:Tampereen asuinrakennukset Luokka:Tampereen liikerakennukset Luokka:Nalkala
Olga Syahputra

Olga Syahputra (oik. Yoga Syahputra; 8. helmikuuta 1983 Jakarta, Indonesia – 27. maaliskuuta 2015 Singapore) oli indonesialainen näyttelijä. == Filmografia == * Kung Fu Pocong Perawan (2012) * Taman Lawang (film) (2013) == Lähteet == == Aiheesta muualla == * Luokka:Indonesialaiset näyttelijät Luokka:Vuonna 1983 syntyneet Luokka:Vuonna 2015 kuolleet
Scioto Downs

Scioto Downs on yhdistetty hevosajorata ja kasino Columbusissa Yhdysvaltain Ohiossa. Sen omistaa MTR Gaming Group. Scioto Downsin hevosrata avattiin vuonna 1959 ja kasino-osuus vuonna 2012. Scioto Downsin 1006 metriä pitkällä radalla ajetaan kilpaa toukokuun alusta syyskuun alkuun neljänä päivänä viikossa. Ratakatsomossa on 3 500 istumapaikkaa. Radalla on ravintola ja baari. Omien kilpailujen lisäksi Scioto Downsissa järjestetään vedonlyöntiä laukka- ja kilpa-ajokilpailuiden suoralähetyksistä ympäri vuoden. == Kasino == Scioto Downs oli Ohion osavaltion ensimmäinen yhdistetty hevosrata ja kasino eli "racino". Kasinotoiminta aloitettiin radalla 1. kesäkuuta 2012. Kasino on auki ympäri vuorokauden ja siinä on yli 2 000 rahapeliautomaattia. Kasino ei tarjoa muita pelejä. Radan markkinointijohtaja kehui uuden kasinon tunnelmaa Las Vegasin isoja kasinoita muistuttavaksi. Kasinon rakentaminen Scioto Downsiin maksoi 152 miljoonaa dollaria ja sen yhteydessä radan tiloja remontoitiin miljoonalla dollarilla. == Muu toiminta == Ohio High School Athletic Association järjesti vuotuisen nuorten maastojuoksun osavaltionmestaruustapahtuman Scioto Downsissa vuosina 1985-2010. Sen jälkeen kun radalle lisättiin rahapeliautomaatteja vedonlyöntiä vastustava OHSSA siirsi mestaruuskisan National Trail Racewaylle vuodesta 2011 alkaen. Johtokunnan päätös tapahtuman siirtämiseen oli yksimielinen. == Lähteet == == Aiheesta muualla == *Radan viralliset verkkosivut Luokka:Yhdysvaltain raviradat Luokka:Yhdysvaltain kasinot Luokka:Ohion urheilupaikat Luokka:Ohion hevosurheilu Luokka:Columbuksen rakennukset ja rakennelmat Luokka:Columbuksen urheilu
Selinin talo

Selinin talo on Tampereella Keskustorin etelälaidalla sijaitseva kolmikerroksinen asuin- ja liiketalo, joka on valmistunut 1886. Uusrenessanssityylisen talon suunnitteli Tampereen kaupunginarkkitehti F. L. Calonius, ja sen rakennuttaja oli viljakauppias Gustaf Selin. Useampikerroksisen talon rakentaminen oli mahdollista, koska Tampereelle oli vähän aiemmin valmistunut ensimmäinen vesijohtoverkosto. Selinin talon vuonna 1874 rakennetussa kaksikerroksisessa pihasiivessä toimi vuodesta 1887 alkaen Selinin vesitehdas -niminen virvoitusjuomatehdas. 1970-luvun alkuun saakka toimineen tehtaan tuotemerkkejä olivat muun muassa Rio Rita, Ami Cola ja Pomona. Tehtaalla oli myös myyntikioskeja ("vesikioskeja") eri puolilla kaupunkia. Selinin taloon valmistui 1934 Kirkkokadun puolelle funkkistyylinen kolmikerroksinen laajennusosa, jonka suunnitteli arkkitehti Kauno S. Kallio. Tässä laajennusosassa toimi vuoteen 1957 saakka Suomen Maatalous-Osake-Pankin pääkonttori. Myöhemmin siinä oli Kansallis-Osake-Pankin konttori. == Lähteet == * Koskesta voimaa -sivusto: Selinin talo * Koskesta voimaa -sivusto: Tampereen Keskustorin rakennuskannan muutokset 1918–1940 * Keskustori 360 * Yle Areena: Kadonnut Tampere – Selinit huolehtivat tamperelaisten nestetasapainosta, esitetty 20.6.2011 Luokka:Tampereen asuinrakennukset Luokka:F. L. Caloniuksen suunnittelemat rakennukset Luokka:Nalkala
Sandbergin talo

Sandbergin talo on Tampereella Keskustorin laidalla Kauppakadun ja Aleksis Kiven kadun kulmassa sijaitseva kolmikerroksinen liiketalo. Uusrenessanssityylisen talon suunnitteli Tampereen kaupunginarkkitehti F. L. Calonius, ja sen rakennuttaja oli apteekkari ja kaupunginvaltuuston jäsen Thomas Wilhelm Clayhills. Talo valmistui kolmessa vaiheessa: vanhin kulmarakennus valmistui 1882, Kauppakadun puoleinen siipi 1891 ja Keskustorin varren siipi 1897. Keskustorin puoleisen siiven porrashuone on säilynyt alkuperäisessä asussaan seinä- ja kattomaalauksineen. Talo sai nimensä siinä vuodesta 1882 aina 1970-luvulle saakka toimineen Sandbergin rautakaupan (vuodesta 1906 Wm Sandberg Oy) mukaan. Vuonna 1878 toimintansa aloittaneen rautakaupan perustaja oli kauppias Wilhelm Sandberg (1843–1887). Sandbergin talossa toimi myös Uno Hagbergin apteekki vuosina 1905–1953. Tampereen ensimmäinen 16 tilaajan puhelinkeskus sijaitsi Sandbergin talossa, ja se otettiin käyttöön 26. toukokuuta 1882. Ensimmäinen puhelinjohto oli jo vedetty maalis-huhtikuun vaihteessa 1882 talossa sijainneesta Clayhillsin apteekista Pyynikin ravintolaan. Rakennuksesta on käytetty myös nimeä Kekäleen talo. Kekäleen myymälä sijaitsi talossa vuosina 1977–2019. Sandbergin talo on suojeltu asemakaavalla. Kaavamerkinnän mukaan kyseessä on ”rakennustaiteellisesti ja kulttuurihistoriallisesti arvokas sekä kaupunkikuvan säilymisen kannalta tärkeä rakennus”. Suojelumääräys koskee myös rakennuksen porrashuonetta. == Lähteet == * Koskesta voimaa -sivusto: Sandbergin talo * Tampereen wanhoissa postikorteissa: Sandbergin talo – rautakauppaa Tampereella vuodesta 1882 * Martti Strangin GeneaNet- sukutietokanta: Thomas Wilhelm Clayhills * Tampereen muistolaatat ja muut muistomerkit: Tampereen ensimmäisen puhelinkeskuksen muistolaatta ===Viitteet=== ==Aiheesta muualla== * Sandbergin talo 1910-luvulla, Kauppalehti 01.01.1914, nro 1, s. 137, Kansalliskirjaston digitaaliset aineistot Luokka:Tampereen suojellut rakennukset Luokka:Tampereen liikerakennukset Luokka:F. L. Caloniuksen suunnittelemat rakennukset Luokka:Suomen 1800-luvulla rakennetut rakennukset ja rakennelmat Luokka:Tammerkoski
Napparin talo

Napparin talo on Tampereella Kyttälän kaupunginosassa Hämeenkatu 8:ssa sijaitseva kolmikerroksinen liiketalo, jonka rakennutti lakki- ja turkisalan yritys Naparstok Oy vuosina 1919–1920. Talon suunnitteli arkkitehti Bertel Strömmer. Napparin talossa toimi vuoteen 1960 saakka hotelli-ravintola Seurahuone. Rakennus on suojeltu asemakaavalla vuonna 1997. == Lähteet == * Koskesta voimaa -sivusto: Kaupunginosa XI – Kyttälän pohjoisosa ===Viitteet=== Luokka:Tampereen suojellut rakennukset Luokka:Tampereen liikerakennukset Luokka:Kyttälä
Victoria Theatre (Dayton)

Victoria Theatre on teatteri Daytonissa Yhdysvaltojen Ohion osavaltiossa. Monet kaupungin kulttuurilaitokset kuten Daytonin baletti ja modernin tanssin ryhmä esiintyvät siellä, ja teatterissa järjestetään myös lastenteatterijuhlat ja kesäaikana elokuvaesityksiä. Teatterissa on 1100 katsojapaikkaa. Victoria Theatre avattiin alkujaan oopperatalona vuonna 1866. Kolmen vuoden kuluttua se vahingoittui pahasti tulipalossa. Korjattu rakennus toimi konserttitalona vuodesta 1871 alkaen 40 vuoden ajan. Nimen "Victoria Theatre" se sai vuonna 1902. Vuoden 1913 tulvan jälkeen rakennus oli jälleen suljettuna vuosia korjaustöiden takia. 1930-luvulla teatterissa alettiin näyttää näytelmien lisäksi enemmän ja enemmän elokuvia. 1970-luvulla se oli purku-uhan alla. Vuonna 1988 taidesäätiö osti rakennuksen, remontoi sen ja avasi nimellä Victoria Theatre. == Lähteet == == Aiheesta muualla == *Virallinen sivu Luokka:Dayton Luokka:National Register of Historic Places -kohteet Ohiossa Luokka:Yhdysvaltain teatterit
MLS-kausi 1996

Pohjois-Amerikan jalkapalloliigan MLS:n ensimmäinen kausi pelattiin vuonna 1996. MLS:n edeltäjä North American Soccer League oli lopetettu 1984. MLS:n avauskaudella sarjassa pelasi 10 joukkuetta, kaikki tulivat Yhdysvalloista. Joukkueet jaettiin maantieteellisesti kahteen viiden joukkueen konferenssiin. Lohkojen neljä parasta selviytyivät MLS Cupiin, jonka voittaja oli liigan mestari. Ensimmäisen mestaruuden voitti D.C. United. == Joukkueet ja stadionit == Colorado Rapids Columbus Crew D.C. United Dallas Burn Kansas City Wiz Mile High Stadium Ohio Stadium RFK Memorial Stadium Cotton Bowl Arrowhead Stadium Kapasiteetti: 76,273 Kapasiteetti: 102,329 Kapasiteetti: 46,000 Kapasiteetti: 92,100 Kapasiteetti: 81,425 150px 150px Los Angeles Galaxy New England Revolution NY/NJ MetroStars San Jose Clash Tampa Bay Mutiny Rose Bowl Foxboro Stadium Giants Stadium Spartan Stadium Houlihan's Stadium Kapasiteetti: 92,542 Kapasiteetti: 60,292 Kapasiteetti: 80,200 Kapasiteetti: 30,456 Kapasiteetti: 74,301 150px ==Sarjataulukot== ===Itäinen konferenssi=== ===Läntinen konferenssi=== ===Liigan sarjataulukko=== ==MLS Cup== Kahdeksan parasta joukkuetta selviytyivät MLS-cupiin, jonka voittaja oli koko liigan mestari. Konferenssin välierissä ja finaaleissa jatkoon pääsyyn vaadittiin kaksi voittoa. Finaali pelattiin yksiosaisena. ==Parhaat maalintekijät== # Pelaaja Joukkue Maalit 1 Roy Lassiter Tampa Bay Mutiny 27 2 Raúl Díaz Arce D.C. United 23 3 Eduardo Hurtado Los Angeles Galaxy 21 4 Preki Kansas City Wizards 18 5 Brian McBride Columbus Crew 17 6 Steve Rammel D.C. United 14 7 Giovanni Savarese NY/NJ MetroStars 13 Vitalis Takawira Kansas City Wiz 13 Paul Bravo San Jose Earthquakes 13 Jason Kreis Dallas Burn 13 == Lähteet == Luokka:Jalkapallosarjojen kausi 1995–1996/1996 Luokka:MLS-kaudet
Muskingum

Muskingum on 180 kilometriä pitkä joki Yhdysvalloissa Ohion osavaltion itäosassa. Se syntyy Tuscarawasin ja Walhondingin yhdistyessä Coshoctonissa, virtaa etelään Zanesvillen ja McConnelsvillen ohi ja yhtyy Ohiojokeen Mariettassa. Joen nimi tulee algonkin-kielestä ja tarkoittaa luultavasti jokivartta. Muskingum on pisin kulkukelpoinen joki joka on kokonaan Ohiossa. Se on toiminut pitkään kulkureittinä Ohiojoelta pohjoiseen. Jokea säännöstellään kymmenen käsikäyttöisen sulkuportin ja patojen järjestelmällä. Se tehtiin kaupallisen liikenteen tarpeisiin, mutta nykyisin sitä käyttää vuosittain noin seitsemäntuhatta huviveneilijää. 160 vuotta vanha sulkujärjestelmä kuuluu National Register of Historic Places -luetteloon. Joen tulva-alueella kasvaa saksanpähkinää, jalavia, poppeleita ja plataaneita. Sen rantoja reunustavat papavitiheiköt. Rantakasvillisuus antaa suojaa monille linnuille ja nisäkkäille. Joesta on kalastettu valtavia monnin sukuisia Pylodictis olivaris -kaloja, ja aikaisemmin siellä oli runsaasti jättihaukia. Muskingumissa ja sen sivujoissa elää myös harvinaisia makean veden simpukkalajeja. == Lähteet == == Aiheesta muualla == Luokka:Ohion joet Luokka:Mississippin vesistö Luokka:National Register of Historic Places -kohteet Ohiossa
Vapaudenristi (Viro)

Viron Vapaudenristi () on virolainen kunniamerkki, jonka Viron pääministeri Konstantin Päts perusti 24. helmikuuta 1919 palkitakseen ja kunnioittaakseen käynnissä olleessa Viron vapaussodassa ansioituneita. Vapaudenristejä on kolme erilaista: sotilaallisesta johtajuudesta (I), henkilökohtaisesta urheudesta (II) tai siviilissä palvelemisesta (III) ja ne kaikki jakaantuvat kolmeen eri luokkaan. Yhteensä Vapaudenristejä myönnettiin 3156, joista viimeinen 19. kesäkuuta 1925. Viimeinen elossa ollut kunniamerkin saanut oli Karl Jaanus, joka oli saanut 3. luokan vapaudenristin henkilökohtaisesta urheudesta. Hän kuoli 6. lokakuuta 2000. Ritarikunnan kolmella eri divisionalla, joissa jokaisessa on kolme luokkaa, on omat nauhansa: * sotilaallinen johtajuus * henkilökohtainen urheus * siviilissä palveleminen Tunnettuja henkilöitä, joille Vapaudenristi myönnettiin, ovat muun muassa Lauri Kristian Relander, Kyösti Kallio, Benito Mussolini ja Sir Winston Churchill. Vapaudenristi sisältyy myös Tallinnan Vapaudenaukiolla vuonna 2009 paljastettuun Viron vapaussodan voitonpylvääseen. Pronssinen Vapaudenristi on myös keskeinen elementti Helsingin Vanhassa kirkkopuistossa sijaitsevassa Vironkävijäin muistomerkissä, joka paljastettiin vuonna 1923 Viron vapaussodassa kaatuneiden suomalaisten veljeshaudalle. Haudassa lepäävien joukossa on yhdeksän Vapaudenristin ritaria. == Galleria == Tiedosto:TallinnWarMemorial2009.JPG|Viron vapaussodan voitonpylväs Tallinnassa Tiedosto:Vironkävijäin muistomerkki.jpg|Vironkävijäin muistomerkki Helsingissä == Lähteet == == Aiheesta muualla == Luokka:Virolaiset ritarikunnat Luokka:Sotilasansiomitalit
John Weinzweig

John Jacob Weinzweig (11. maaliskuuta 1913 Toronto, Kanada– 24. elokuuta 2006 Toronto) oli kanadalainen säveltäjä. Hän syntyi puolanjuutalaisille vanhemmille ja aloitti musiikin opintonsa 14-vuotiaana mandoliinin soitolla. Myöhemmin hän oppi soittamaan myös tuubaa, tenorisaksofonia ja bassoa. Hän opiskeli vuosina 1934–1937 Toronton yliopistossa Healy Willanin, Leo Smithin ja Ernest McMillanin johdolla. Opiskeluaikanaan Weinzweig perusti Toronton yliopiston sinfoniaorkesterin. Torontossa opiskeltuaan Weinzweig muutti Rochesteriin, New Yorkiin, jossa hän opiskeli Eastman School of Musicissa Howard Hansonin johdolla. Weinzweig tutustui New Yorkissa sarjallisuuteen, ja sarjalliset tekniikat vaikuttivat hänen uraansa huomattavasti, vaikka hän kokeilikin myös muita suuntauksia. Weinzweigin teoksia ovat muiden muassa Piano Suite no. 1 (1939), Divertimento no. 1, String Quartet no. 1, Suite for Piano no. 2 ja Divertimento no. 12 (1988). Vuonna 1951 Weinzweig oli mukana perustamassa Kanadan säveltäjäliittoa, ja hän toimi sen puheenjohtajana. Hän toimi myös opetustehtävissä Toronton yliopistossa. Weinzweig sai lukuisia palkintoja ja tunnustuksia. Vuoden 1948 Lontoon olympialaisissa hänet palkittiin hopeamitalilla soitin-/kamarimusiikissa teoksellaan Divertimenti for Solo Flute and Strings. Hänet otettiin Kanadan ritarikuntaan vuonna 1974 ja hänet palkittiin Order of Ontarion mitalilla 1988. Hänelle myönnettiin Canada Council Medal (1978), Molson-palkinto (1981), Roy Thomson Hall Award (1991), Toronto Arts Award for Music (1998) ja SOCANin palkinto elinaikaisista saavutuksista (2004). == Lähteet == Luokka:Kanadalaiset säveltäjät Luokka:Vuonna 1913 syntyneet Luokka:Vuonna 2006 kuolleet
Bill Woolsey

William Tripp "Bill" Woolsey (13. syyskuuta 1934 Honolulu, Havaiji – 25. kesäkuuta 2022) oli yhdysvaltalainen uimari. Hän voitti 4 × 200 metrin vapaauintiviestissä kultaa vuoden 1952 kesäolympialaisissa Helsingissä ja sai siinä lisäksi hopeaa vuoden 1956 kesäolympialaisissa Melbournessa. Opiskellessaan Indianan yliopistossa Woolsey oli kahdesti NCAA-mestari, ja hän voitti myös neljä AAU-titteliä. Pan-Amerikan kisoissa hän sai pronssimitalin 100 metrin vapaauinnissa (1959).Bill Woolsey Bio, Stats, and Results | Olympics at Sports-Reference.com == Lähteet == Luokka:Yhdysvaltalaiset uimarit Luokka:Yhdysvaltalaiset olympiavoittajat Luokka:Vuonna 1934 syntyneet Luokka:Vuonna 2022 kuolleet
Flute (New World Soundin kappale)

Flute on New World Soundin kappale, jolla esiintyy myös Thomas Newson. Sen julkaisi SpinninRecords yhtyeen neljäntenä singlenä 25. marraskuuta 2013. Yhtyeen jäsenet Tyrone ja Jesse Taylor paljastivat Viben tekemässä haastattelussa, että he olivat saaneet idean kappaleen tekoon ollessaan purjehdusreissulla Japanin rannikolla, jonka aikana eräällä autiolla saarella Tyrone veisti puisen huilun vanhasta puunoksasta. Kappaleelle on tehty myös musiikkivideo, joka julkaistiin videopalvelu YouTubessa neljä päivää ennen singlen julkaisupäivää. Toisin kuin yhtyeen aiemmat singlet, "Flute" pääsi listoille, sillä se saavutti listasijan Alankomaissa, Belgiassa ja Ranskassa. ==Kappalelista== Digitaalinen lataus * 1. Flute - 4:47 ==Listasijoitukset== Listat (2013) Paras sijoitus Alankomaat (Dutch Top 40) 55 Belgia (Ultratop 50 Flanderi) 13 Belgia (Ultratop 50 Vallonia) 3 Ranska (SNEP) 10 Sveitsi (Swiss Music Charts) 59 ==Lähteet== Luokka:Vuoden 2013 kappaleet Luokka:New World Soundin kappaleet
Pinton salaliitto

Pinton salaliitto oli vuonna 1787 Portugalin siirtomaavaltaa vastaan Goalla suunniteltu kapinayritys, jonka tarkoituksena oli perustaa alueelle Portugalista riippumaton tasavalta. Kapinan taustalla olivat paikalliset katolilaiset papit ja tyytymättömät sotilaat. Kapinoitsijat kuitenkin ilmiannettiin portugalilaiselle kuvernöörille, joka pidätti noin 50 salaliittoon osallistunutta. ==Tausta== Pinton salaliiton merkittävimpiä vaikuttajia olivat kaksi paikallista katolilaista pappia, José António Gonçalves ja Caetano Francisco do Couto. Heihin puolestaan vaikutti tuolloin Lissabonissa ollut, mutta samoin Goalta alun perin kotoisin ollut Caetano Vitória de Faria. Gonçalves ja Couto olivat molemmat peräisin bramiinitaustaisista suvuista. Molemmat matkustivat vuonna 1781 Roomaan ja Lissaboniin yrittäen ilmeisesti saada tukea nimityksille piispan virkoihin Goalla. Myöhemmin kävi kuitenkin selväksi että nimityksiä annettaisiin vain eurooppalaisille. Lissabonissa he tapasivat myös Farian, joka oli samoin yrittänyt saada piispan virkaa. Vuonna 1784 Goan arkkipiispaksi nimitettiin Manuel da Santa Catarina, portugalilainen joka uskoi eurooppalaisten ylivertaisuuteen paikallisiin nähden. Hän oli suuri syy kapinointiaikeisiin Goalla. Gonçalves ja Couto palasivat Goalle vuonna 1786, jossa he alkoivat suunnitella Pinton salaliittoa. ==Salaliitto== Pinton salaliitto sai nimensä siitä, että sitä suunniteltiin Pinton perheen talossa Bardezin kylässä. Portugalilaisten oikeusasiakirjojen mukaan salaliittolaiset yrittivät saada tukea Mysoren hallitsija Tipu Sultanilta ja Ranskalta. Todellisuudessa ei tiedetä oliko salaliitto yhtään enempää kuin muutaman uransa etenemisen hitauteen ja päällystön kyvyttömyyteen turhautuneen henkilön juoni. Valistusajattelu oli alkanut vaikuttaa myös Goalla etenkin nuorien katolilaisten keskuudessa, mutta varsinaisia todisteita laajemmasta kapinamielialasta Goalla ei ole. Salaliiton loppu tuli kun liittolaiset ilmiannettiin Goan kuvernöörille, joka määräsi nopeasti pidätettäviksi miltei 50 henkilöä. Nopeasti suoritetuissa oikeudenkäynneissä 15 salaliittolaista hirtettiin ja useat muut karkotettiin Bengaliin tai Afrikkaan. 14 pappia pidätettiin ja heidät vietiin vangeiksi Lissaboniin, jossa heitä pidettiin ilman oikeudenkäyntiä. 18 vuotta myöhemmin vielä elossa olleet saivat armahduksen. ==Lähteet== Luokka:Goa Luokka:1787 Luokka:Kapinat Luokka:Intian historia Luokka:Portugalin historia
Tirkkosen talo

Tirkkosen talo on Tampereella Kauppakadun ja Kuninkaankadun kulmassa sijaitseva kolmikerroksinen liiketalo, joka on valmistunut vuonna 1901. Jugendtyylisen talon suunnittelivat arkkitehdit Lars Sonck ja Birger Federley, ja sen rakennutti kauppias Maria Tirkkonen. Talon valmistuttua siinä toimi Nikolai Tirkkosen kangasmyymälä sekä hänen äitinsä Maria Tirkkosen lankakauppa. Liiketilaa oli yhteensä 1 200 neliömetriä. Kangasmyymälän tilat sijaitsivat kahdessa kerroksessa. Kolmannessa kerroksessa oli Nikolai ja Maria Tirkkosen asunnot. Vuonna 1907 taloon rakennettiin putkipostijärjestelmä, jolla siirrettiin rahaa ja kassakuitteja liikkeen pääkassan ja myymälän kassojen välillä. Putkipostijärjestelmä on säilynyt, vaikka se ei enää olekaan käytössä. Tirkkosen liikkeen erikoisuutena olivat "valmistusosastot", joista tärkeimpiä olivat vuonna 1920 * sairaalaosasto, joka varusti monet valtion-, kunnan- ja yksityissairaalat sekä sanatoriot ja pensionaatit vuode- ja pukutarpeilla * naistenvaateneulomo, jossa valmistettiin pääasiassa alusvaatteita Vuosien kuluessa Tirkkosen liikettä uusittiin ja laajennettiin, ja se toimi 1980-luvulle saakka. == Lähteet == * * ===Viitteet=== Luokka:Tampereen nähtävyydet Luokka:Tampereen suojellut rakennukset Luokka:Lars Sonckin suunnittelemat rakennukset Luokka:Birger Federleyn suunnittelemat rakennukset Luokka:Tammerkoski
Bor (Etelä-Sudan)

Bor on Jonglein osavaltion pääkaupunki Etelä-Sudanissa. Se sijaitsee noin 140 km pääkaupunki Juban pohjoispuolella, Bahr al Jabalin eli Valkoisen-Niilin varrella 425 metrin korkeudessa. Borissa jalostetaan ja myydään ympäröivän maaseudun tuotteita. Se on Jubasta Khartumiin kulkevan lauttareitin satama, sieltä on tieyhteys Jubaan ja Malakaliin ja paikallinen lentokenttä. == Lähteet == == Aiheesta muualla == *Bor Globe Yhdysvalloissa ilmestyvä verkkolehti Luokka:Etelä-Sudanin kaupungit
Spriitehtaan talo

Spriitehtaan talo eli Branderin talo oli Tampereella Kauppakadun ja Hämeenpuiston kulmassa (osoitteessa Kauppakatu 16) sijainnut kolmikerroksinen liike- ja asuinrakennus. Uusrenessanssityylisen talon suunnitteli arkkitehti F. L. Calonius, ja se valmistui 1891.Rihlama, Seppo: Rakennustaidetta Tampereella, kuvat 55 ja 56. Tampere: Tampereen kaupungin tiederahasto, 1968. Rakennusta kutsuttiin Spriitehtaan taloksi, koska korttelin sisäpihalla oli Granbergin viinatehdas. Vuonna 1920 taloon perustettiin Branderin konditoria. Paikkaa alettiin nimittää Branderin taloksi tai ”Brantsun kulmaksi”. Vuosina 1928–1933 rakennuksen 2. ja 3. kerroksessa toimi myös hotelli Astoria, jonka tiloista tehtiin myöhemmin yksityinen sairaala.Kadonneet kaunottaret: Tampereen rakennushistoriaa. Museokeskus Vapriikin järjestämä näyttely Tampereella 1.12.2017–8.4.2018. Näyttelykonsepti ja käsikirjoitus: Antti Liuttunen ja Iris Toivola.Täydentäviä yhtiötietoja: Onkiniemen Ravintola Osakeyhtiö, Pörssitieto G. Kock Spriitehtaan talo purettiin 1962. Sen tilalle tuli asunto-osakeyhtiö Kauppakartanon liike- ja asuinkerrostalo, jonka suunnitteli Mirjam Kulmala. Purkamista perusteltiin muun muassa taloudellisella kannattavuudella: korkeampaan taloon mahtui lisää asuntoja, joten se tuotti enemmän.Rihlama 1968, etukannen karttasivu ja rakennusluettelo, kohde 35. Seppo Rihlama harmittelee talon kohtaloa kirjassaan Rakennustaidetta Tampereella (1968): ”– – rakennus oli paitsi Caloniuksen ehkä jaloin saavutus myös koko Tampereenkin rakennustaiteessa merkkiteos, joka ehdottomasti olisi ollut suojattava tuholta. Caloniuksen muotokieli oli siinä rikastunut jo lähelle uusbarokkia, mutta kysymys ei suinkaan ollut koriste-elementtien mielivallasta, vaan kypsyneen taiteilijan hallitusta plastiikasta.”Rihlama 1968, s. 43. == Lähteet == == Aiheesta muualla == * Caloniuksen liiketalo kuvattuna Tuulensuun talon tontilta, Eino Bergiuksen valokuva vuodelta 1924, Museokeskus Vapriikki (Finna) Luokka:Tampereen entiset rakennukset ja rakennelmat Luokka:F. L. Caloniuksen suunnittelemat rakennukset Luokka:Tammerkoski
Blomin talo

Blomin talo oli Tampereella Hämeenkadun ja Kuninkaankadun kulmassa sijainnut liike- ja asuintalo, jonka rakennutti konsuli Johan Viktor Blom vuonna 1907. Blomin talo ja viereinen Kansallispankintalo muodostivat yhtenäisen, kansallisromanttista jugendia edustavan kokonaisuuden. Molemmat talot suunnitteli arkkitehti Birger Federley. Nelikerroksinen Blomin talo kohosi keskeisellä paikalla Hämeenkatu 20:ssä, joten jykevänä ja arvokkaan näköisenä kivitalona sillä oli huomattava vaikutus kaupunkikuvaan. Rakennuksen pohjakerroksessa oli myymälätiloja. Yläkerroksissa oli isoja asuntoja, joissa oli WC:t ja kylpyhuoneet.Liuttunen 2018, s. 184. Blomin talo purettiin kesällä 1955. Sen paikalle valmistui pari vuotta myöhemmin Helsingin Osakepankin ja Stockmannin yhteinen pankki- ja tavaratalorakennus. ==Lähteet== Luokka:Tampereen entiset rakennukset ja rakennelmat Luokka:Birger Federleyn suunnittelemat rakennukset Luokka:Tammerkoski
RTA Rapid Transit

RTA Rapid Transit on Clevelandin ja Cuyahogan piirikunnan alueen metro- ja pikaraitiotiejärjestelmä, jonka omistaa Greater Cleveland Regional Transit Authority. Punaista linjaa alettiin rakentaa 1950-luvulla ja 1968 valmistui lentokentälle päättyvä rataosuus. Se on yhteensä 31 kilometriä pitkä ja sillä on 18 asemaa. Vihreä ja sininen linja ovat raitiotielinjoja, jotka käyttävät keskustassa punaista linjaa. Shaker Squaren jälkeen vihreä linja jatkuu Greeniin kun taas sininen linja menee Warrensvilleen == Lähteet == Luokka:Cuyahogan piirikunta Luokka:Ohion liikenne Luokka:Pikaraitiotiet Luokka:Yhdysvaltain metroliikenne Luokka:Yhdysvaltain raitioliikenne
Luna (nimi)

Luna on naisen etunimi, joka johtuu kuuta tarkoittavasta latinan sanasta luna. Luna oli myös roomalaisten Kuun jumalatar. Suomessa nimi Luna on vuoden 2019 loppuun mennessä annettu noin 1140 henkilölle, joista yli puolet on syntynyt 2010-luvulla.. Lunan nimipäivä on suomenruotsalaisen ja vuodesta 2020 lähtien myös suomenkielisen kalenterin mukaan 16. lokakuuta. == Tunnettuja Luna- nimisiä == * Luna Alcalay (1928–2012), itävaltalainen säveltäjä === Luna taiteilijanimenä === * Luna, oik. Leena Tirronen (s. 1984), suomalainen laulaja, Lili & Luna -duon jäsen * Luna, oik. Park Sun-young (s. 1993), eteläkorealainen laulaja * Luna, oik. Aleksandra Katarzyna Wielgomas (s. 1999), puolalainen laulaja ja lauluntekijä == Kuvitteellisia Luna-nimisiä == * Luna Lovekiva, Harry Potter-kirjasarjan henkilö * Teiniagentti Luna, samannimisen sarjakuvan päähenkilö == Lähteet == Luokka:Etunimet
Elokuvateatteri Petit

Elokuvateatteri Petit sijaitsi Tampereella Hämeenkatu 31:ssä. Rakennus valmistui 1911 ja sen suunnitteli rakennusmestari Heikki Tiitola. Myöhäisjugendia edustavan talon rakennuttaja oli tamperelainen liikemies Isak Julin ja taloa kutsuttiin sen vuoksi myös Iisakin kirkoksi. Elokuvateatterin avajaiset olivat 17. syyskuuta 1911. Elokuvateatterissa oli rakennuksen valmistuttua 373 paikkaa ja teatterirakennusta erotti Hämeenkadusta aidattu sisäpuutarha. Teatteriin mentiin alun perin sisäpuutarhan läpi värikkäin sähkölampuin valaistun kaariportin kautta. Vuonna 1935 teatterin sisätiloja uudistettiin arkkitehti Bertel Strömmerin piirustusten mukaan. Petitin talon eteen Hämeenkadun varteen valmistui 1934 Bertel Strömmerin suunnittelema kaksikerroksinen funktionalismia edustava Hjorthin liiketalo, jota jatkettiin muutamia vuosia myöhemmin Hämeenpuiston suuntaan 6–7-kerroksisella asuin-, liike- ja toimistorakennuksella. Vuonna 1959 Petitin eteläisen julkisivun puolelle valmistui arkkitehti Jaakko Tähtisen suunnittelema lisärakennus ja samalla korttelin läpi avattiin City-käytäväksi kutsuttu jalankulkuväylä Hämeenkadulta Hallituskadulle. Petit oli elokuvateatterina vuoteen 1987 saakka. Sen jälkeen rakennuksessa toimi muun muassa ravintola. Entinen Petitin rakennus ja Hämeenkatu 33:ssa sijainnut Hjortin talon matala liikesiipi purettiin vuonna 2006. Paikalle rakennettiin Asunto Oy Tampereen Westendin 7-kerroksinen asuin- ja liiketalo joka valmistui 2008. == Lähteet == * Tampereen elokuvajuhlien Festival News 5.3.2004 "Iisakin kirkko" puretaan * Koskesta voimaa -sivusto: Tamperelaisia elokuvateattereita * Nk. Petitin tontin uudisrakentaminen ja rakennusoikeuden määrittäminen ja korttelin III-29 tonttien 1, 2 ja 3 asemakaavan muuttaminen, Hämeenkatu 31-33, kartta no 7777 Luokka:Tampereen entiset rakennukset ja rakennelmat Petit Luokka:Nalkala Luokka:Suomen entiset elokuvateatterit
Edit Miklós

Edit Miklós (s. 31. maaliskuuta 1988 Miercurea-Ciuc, Harghita) on romanialaissyntyinen alppihiihtäjä, joka on edustanut Unkaria vuoden 2011 alusta lähtien. Miklós sijoittui nuorten MM-kilpailujen syöksylaskussa kuudenneksi 2007 ja viidenneksi 2008. Aikuisten MM-kilpailuissa hän oli Val d’Isèressä 2009 syöksylaskussa ja supersuurpujottelussa 18:s, Schladmingissa 2013 superalppiyhdistetyssä 19:s. Vancouverin olympialaisissa 2010 hän keskeytti syöksylaskun eturistisiteen repeämän vuoksi. Sotšin olympialaisissa 2014 hän sijoittui syöksylaskussa seitsemänneksi, supersuurpujottelussa 15:nneksi ja superalppiyhdistetyssä 16:nneksi. Vailin / Beaver Creekin MM- kilpailuissa 2015 hän oli syöksylaskussa kolmastoista. Miklós kilpaili maailmancupissa ensimmäisen kerran Val d’Isèren supersuurpujottelussa joulukuussa 2005. Ensimmäiset maailmancuppisteensä hän sai oltuaan 30:s St. Moritzin supersuurpujottelussa joulukuussa 2008. Kymmenen parhaan joukkoon hän sijoittui ensimmäisen kerran oltuaan viides Crans-Montanan syöksylaskussa maaliskuussa 2014. Ensimmäisen palkintosijansa hän saavutti oltuaan kolmas St. Moritzin syöksylaskussa tammikuussa 2015. Hän oli kolmas myös Lake Louisen syöksylaskussa joulukuussa 2016. Euroopan cupin osakilpailussa Miklós on sijoittunut parhaimmillaan neljänneksi ja Etelä-Amerikan cupissa kolmanneksi. == Lähteet == Luokka:Romanialaiset alppihiihtäjät Luokka:Unkarilaiset alppihiihtäjät Luokka:Vuonna 1988 syntyneet Luokka:Elävät henkilöt
Kultahelmilavastaja

Kultahelmilavastaja (Chlamydera maculata) on lavastajien heimoon kuuluva varpuslintu. ==Levinneisyys== Kultahelmilavastajaa tavataan Australian itäosissa. Lajin ei uskota olevan vaarassa, ja se on luokiteltu elinvoimaiseksi. ==Lähteet== Luokka:Lavastajat (linnut)
Isohelmilavastaja

Isohelmilavastaja (Chlamydera nuchalis) on lavastajien heimoon kuuluva varpuslintu. ==Levinneisyys== Isohelmilavastajaa tavataan Australian pohjoisosissa. Lajin on raportoitu olevan paikallisesti yleinen. Sen ei uskota olevan vaarassa, ja se on luokiteltu elinvoimaiseksi. Isohelmilavastajan elinympäristöä ovat eukalyptus- ja mangrovemetsät. Koiras rakentaa lisääntymisaikaan koristeellisia rakennelmia. ==Lähteet== Luokka:Lavastajat (linnut)
Rusovatsalavastaja

Rusovatsalavastaja (Chlamydera lauterbachi) on lavastajien heimoon kuuluva varpuslintu. ==Levinneisyys== Rusovatsalavastajaa tavataan Indonesiassa ja Papua-Uudessa-Guineassa. Lajin on raportoitu olevan paikallisesti suhteellisen yleinen. Sen ei uskota olevan vaarassa, ja se on luokiteltu elinvoimaiseksi. ==Lähteet== Luokka:Lavastajat (linnut)
Kultavatsalavastaja

Kultavatsalavastaja (Chlamydera cerviniventris) on lavastajien heimoon kuuluva varpuslintu. ==Levinneisyys== Kultavatsalavastajaa tavataan Australiassa, Indonesiassa ja Papua-Uudessa-Guineassa. Lajin kannankehitys on vakaa. Sen ei uskota olevan vaarassa, ja se on luokiteltu elinvoimaiseksi. ==Lähteet== Luokka:Lavastajat (linnut)
Elokuvateatteri Scala

Elokuvateatteri Scala sijaitsi Tampereella Hämeenkatu 26:ssä. Yksikerroksinen jugendrakennus valmistui 1911 ja sen suunnitteli arkkitehti Birger Federley. Pohjoismaisen Biografikomppanian omistama elokuvateatteri oli valmistuessaan Tampereen suurin 468 katsojapaikalla. Teatterin avajaiset olivat tammikuussa 1912. Teatterirakennus purettiin 1930-luvun lopulla. Sen paikalle valmistui vuonna 1939 arkkitehti Jaakko Tähtisen suunnittelema funkkistyylinen Yhdyspankintalo. == Lähteet == * Koskesta voimaa -sivusto: Kaupunginosa II – Keskikaupunki (myöhemmin Tammerkoski) * Koskesta voimaa -sivusto: Tamperelaisia elokuvateattereita == Aiheesta muualla == * Tampereen keskustasta purettuja taloja, Aamulehti, 24.07.1938, nro 195, s. 3, Kansalliskirjaston digitaaliset aineistot Luokka:Tampereen entiset rakennukset ja rakennelmat Luokka:Birger Federleyn suunnittelemat rakennukset Luokka:Tammerkoski Scala Luokka:Suomen entiset elokuvateatterit